**ԹԱԼԻՆ ՀԱՄԱՅՆՔԻ ՂԵԿԱՎԱՐ ՍԱՐԳԻՍ ԱՐԱՄՅԱՆԻ ՇՆՈՐՀԱՎՈՐԱԿԱՆ ՈՒՂԵՐՁԸ ՀՀ ԱՆԿԱԽՈՒԹՅԱՆ ՏՈՆԻ ԱՌԹԻՎ**

Սիրելի´   հայրենակիցներ,    թալինցիներ.
 Շնորհավորում   եմ   բոլորիս   համահայկական   տոնի՝  Հայաստանի Հանրապետության   անկախության    հռչակման   28-րդ    տարեդարձի կապակցությամբ:
1991 թվականի    սեպտեմբերի    21-ին    հայ – ժողովուրդը    կերտեց   մի   նոր էջ   իր պատմության    օրացույցում    և    կայացրեց    անբեկանելի    որոշում՝ Հայաստանի Հանրապետությունը    հռչակեց    անկախ   պետականություն:  Ազատ   ու   անկախ   Հայաստան հայոց   հինավուրց   հողում,  դարերի   խորքից   եկած   երազանք,   որը   իրականություն   դարձավ:
Սեպտեմբերի   21-ը   դարձավ   մեր   հավատի,   մեր   համոզմունքների   ու մեր վստահության խորհրդանիշը:   Հայ   ժողովուրդը   հաստատակամ   է   Հայոց պետականության  անկախությունը պաշտպանելու   հարցում:   Մենք   չենք  մոռացել  մեր   անցյալի   պատմության   էջերը, կերտում   ենք   այսօրվա  պատմությունը   և   հիմք  ենք   ստեղծում   վաղվա   տարեգրության համար:Անցած  28   տարիների   ընթացքում   կազմակերպվել   է   հզոր   ու  մարտունակ, բանակ,  տեղծվել   են   գիտատեխնիկական   կենտրոններ,   մշակութային   արժեքներ,  դպրոցներ շուկայական   տնտեսություն,  քաղաքացիական   հասարակություն,   ու  դեռ   շատ   անելիքներ կան:
Անկախության   կանչով   է   քաջասիրտ   ու  աննկուն   զինվորը   այսօր  էլ պաշտպանում Հայրենիքի   սահմանները   անարգ   թշնամուց:   Մեր  բանակի ստեղծման   ակունքներում   են այն   հերոսները,   որոնց   արյան   գնով   ամուր  հիմքի   վրա   է   կանգնած  Հայաստանի Հանրապետությունը:   Մեր    ողջ   ժողովրդի  միասնական    ուժի   շնորհիվ    մենք   պետք   է պահպանենք   ու   շենացնենք   մեր  Հայաստան   երկիրը   և   հավերժ   վառ   պահենք եռամիասնության   ջահը՝   Հայաստան -   Արցախ -  Սփյուռք   համագործակցությամբ:
Վստահ   եմ,   որ   ՀՀ   արժանապատիվ    քաղաքացիները,   ապագա   սերունդները կզարգացնեն ու   կհզորացնեն   Հայաստանը,   որպես   հաղթանակների   և  խաղաղության   օրրան   ու ժողովրդավարության   ճանապարհով   արձանագրել շարունակական   հաջողություններ   պետականաշինության   գործում:
    Հարգելի´   թալինցիներ.
Կրկին   շնորհավորում   եմ   բոլորիս,   ՀՀ   անկախության   օրվա   առթիվ:
Ցանկանում   եմ   իմ   ժողովրդին   հավերժ   խաղաղություն,   բարեկեցություն, հզոր  ու անպարտ    Հայաստան:
Շնորհավո´ր   Անկախության   քո   տոնը՝   Համայն   Հայություն:

**Ջերմ  շնորհավորանքներով
Թալին  համայնքի  ղեկավար՝
Սարգիս  Արամյան**